Sikelos

130px 154pxPredná a zadná strana panatenajskej amfory so signatúrou hrnčiara Nikia, maliarom amfory je možno Sikelos, cca 560 – 550 pred Kr., Metropolitan Museum of Art 1978.11.13, New York 
Sikelos ( – „Sicílčan“) bol starogrécky maliar váz, pôsobiaci približne v rokoch 525 až 500 pred Kr.

Sikelos je známy predovšetkým vďaka panatenajskej amfore z Neapola (Museo Archeologico Nazionale 112848), na ktorú sa podpísal ako maliar: ΣΙΚΕΛΟΣ ΕΓΡΑΦΣΕΝ (Sikelos egrafsen) – Sikelos to „namaľoval“ (starovekosť tohto vyrytého podpisu je niektorými znalcami spochybňovaná). Jeho meno naznačuje, že mohol byť prisťahovalcom (metoikom) v Aténach, prípadne otrokom, ktorý neskôr získal slobodu.

Neapolská panatenajská amfora (objavená v Tarente) má na strane A okrem obvyklého zobrazenia bohyne Atény, patrónky Atén a hier, pri ľavom stĺpiku (s kohútom na vrchole) od nej nápis: ΤΟΝ ΑΘΕΝΕΘΕΝ ΑθΛΟΝ (ton Athenethen athlon) – „zo súťaží v Aténach“ a pri pravom stĺpiku podpis maliara Sikela. Na strane B (zvyčajne zobrazujúcej výjavy z hier) sú v strede zobrazené dve robustné postavy zápasiacich sa mužov, zápasník vľavo so zdvihnutými rukami pôsobí akoby mu spôsoboval bolesť súper, ktorý ho chytil okolo pása, aby ho zdvihol. Vľavo stojí rozhodca odetý v himatióne, ktorý s palicou dohliada na pravidlá súboja. Na pravom okraji tejto scény stojí ďalší zápasník pripravený vyzvať víťaza prebiehajúceho zápasu. Najmä táto strana amfory, ktorá sa už tradične maľovala čiernofigúrovou technikou, odhaľuje pozoruhodné kresliarske kvality tohto umelca.Lucia Guerrini: Enciclopedia dell’Arte Antica, Classica e Orientale, Roma 1959, Treccani, SIKELOS  Britský historik umenia John Beazley mu na základe maliarskeho štýlu pripísal aj dva fragmenty panatenajských amfor z Atén (National Museum, Acropolis Collection, 1.1051 a 1.1053 ). Podľa niektorých znalcov vyzdobil aj panatenajskú amforu signovanú hrnčiarom Nikiom z Metropolitného múzea umenia (Metropolitan Museum of Art 1978.11.13) v New Yorku. 

Britský archeológ Martin Robertson uvádza, že panatenajská amfora z Neapola a dva fragmenty panatenajských amfor z Akropoly, ktoré Beazley pripísal Sikelovi, môžu byť dielami Maliara Sylea (identifikoval totiž v ich dielach veľmi podobný maliarsky rukopis). 

 Referencie 

 Iné projekty 

Kategória:Maliari starovekého Grécka